3047 


02003431105940008 


:: 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 343 

11 Μαίου 1994 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός προθεσμιών για το διορισμό μελών εφο¬ 
ρευτικών επιτροπών των εκλογικών τμημάτων ψη¬ 
φοφορίας στις εκλογές Ευρωπαϊκού Κοινοβουλίου 
των εκλογέων που διαμένουν στο έδαφος των λοι¬ 
πών Κρατών της Ευρωπαϊκής Ένωσης κ.λ.π. 1 

Πολιτογράφηση Ομογενούς αλλοδαπού . 2 

Πολιτογράφηση Ομογενούς αλλοδαπού . 3 

Πολιτογράφηση αλλογενών αλλοδαπών . 4 

Αναπροσαρμογή της αποζημίωσης των ιδιωτών μελών 
των συλλογικών οργάνων του Οργανισμού Εργατι¬ 
κής Εστίας. 5 

Καθορισμός αριθμού συνεδριάσεων των Τοπικών Εφο¬ 
ρευτικών Επιτροπών και της Κεντρικής Εφορευτι¬ 
κής Επιτροπής για την ανάδειξη αιρετής Διοίκησης 

του Τ.Ε.Β.Ε. 6 

Αύξηση του αριθμού των κατά μήνα συνεδριάσεων του 
Δ.Σ. του Ταμείου Επικουρικής Ασφαλίσεως Υπαλ¬ 
λήλων Εμπορίου Τροφίμων.— 7 

Αύξηση του αριθμού των κατά μήνα συνεδριάσεων του 
Δ.Σ. του Ταμείου Επικουρικής Ασφαλίσεως Προν. 

και Κοινής Διανομής ΓΊωλητών Βενζίνης. 8 

Καθορισμός μηνιαίας αποζημίωσης των μελών της Επι¬ 
τροπής Δ/σης του ΕΑΚΝ Αγ. Κοσμά. 9 

Αποζημίωση ομάδας εργασίας για τη μελέτη των λογα¬ 
ριασμών του Δημοσίου.10 

Ανάθεση της διαχείρισης του Κρατικού Βρεφονηπια¬ 
κού Σταθμού Περάματος στην Τράπεζα της Ελλά¬ 
δας.11 

Απαγόρευση κυνηγίου στην περιοχή Δήμου Λεωνιδίου 

Ν. Αρκαδίας.12 

Τροποποίηση της συστατικής πράξης ενιαίας Σχολικής 
Επιτροπής Πρωτοβάθμιας Εκπαίδευσης Δημοτικού 
Σχολείου και Νηπιαγωγείου Κοινότητας Κάριανης Ν. 

Καβάλας.13 

Χορήγηση άδειας ασκήσεως επαγγέλματος Κοινωνι¬ 
κής Λειτουργού στη Θεοφάνιά Λαγουδάρη.14 

Σύσταση ιδίου Νομικού Προσώπου στο Ν. Λάρισας με 
το όνομα «ΚΟΙΝΟΤΙΚΗ ΒΙΒΛΙΟΘΗΚΗ ΚΡΑΝΕΑΣ 

ΕΛΑΣΣΟΝΑΣ».15 

Αναπροσαρμογή ναύλων επιβατών στις τοπικές γραμ¬ 
μές Νοτιοδυτικής Κρήτης.16 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 20145 (1) 

Καθορισμός προθεσμιών για το διορισμό μελών εφορευτι¬ 
κών επιτροπών των εκλογικών τμημάτων ψηφοφορίας 
στις εκλογές Ευρωπαϊκού Κοινοβουλίου των εκλογέων 
που διαμένουν στο έδαφος των λοιπών Κρατών της Ευ¬ 
ρωπαϊκής Ένωσης κ.λ.π. 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΚΑΙ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: 

α) του άρθρου 4 παρ. 10 του Ν. 1427/1984 « Ασκηση 
του εκλογικού δικαιώματος κατά τις εκλογές του Ευρω¬ 
παϊκού Κοινοβουλίου από τους Έλληνες που διαμένουν 
στο έδαφος των λοιπών κρατών της Ευρωπαϊκής Οικονο¬ 
μικής Κοινότητας» (ΦΕΚ 40 Α ) και 
β) Του άρθρου 27 του Ν. 2081/1992 (ΦΕΚ 154 Α'). 

2. Το γεγονός ότι από την απόφαση αυτή δεν προκύπτει 
δαπάνη σε βάρος του κρατικού προϋπολογισμού, αποφα¬ 
σίζουμε: 

1. Οι αντιπρόσωποι της δικαστικής αρχής και οι αναπλη¬ 
ρωματικοί τους διορίζονται δέκα (10) τουλάχιστον ημέρες 
πριν από την ημέρα της ψηφοφορίας και ειδοποιούνται για 
τον διορισμό τους από τον Εισαγγελέα του Αρε ίου Πάγου. 

2. Οι αντιπρόσωποι της δικαστικής αρχής οφείλουν να 
βρίσκονται στον τόπο του διορισμού τους την τρίτη ημέρα 
πριν από την ψηφοφορία, ειδοποιώντας αμέσως για την 
άφιξή τους τον εόπτη εκλογών και την αρμόδια Πρεσβευ¬ 
τική ή Προξενική Αρχή. 

3. Οι εκλογείς μέλη των Εφορευτικών Επιτροπών διορί¬ 
ζονται οκτώ (8) τουλάχιστον ημέρες πριν από την ημέρα 
ψηφοφορίας. 

Η Πρεσβευτική ή Προξενική Αρχή ειδοποιεί αμέσως τα 
διοριζόμενα τακτικά και αναπληρωματικά μέλη, γνωστο¬ 
ποιώντας τους ταυτόχρονα το εκλογικό τμήμα και κατά¬ 
στημα ψηφοφορίας στο οποίο πρέπει να παρουσιαστούν 
μία (1) τουλάχιστον ώρα πριν από την έναρξη της ψηφο¬ 
φορίας για ανάληψη των καθηκόντων τους. 

4. Η κλήρωση των παραπάνω τακτικών και αναπληρω¬ 
ματικών μελών γίνεται δέκα (10) τουλάχιστον ημέρες πριν 
από την ημέρα της ψηφοφορίας. 

Η ημέρα και ώρα της κλήρωσης γνωστοποιείται με ανα¬ 
κοίνωση των πρεσβευτικών ή προξενικών αρχών που τοι- 

χοκολλάται στα καταστήματα των αρχών αυτών δέκα πέ¬ 
ντε (15) τουλάχιστον ημέρες πριν από την ημέρα ψηφο¬ 
φορίας και ανακοινώνεται αυθημερόν τηλεγραφικώς στο 
Υπουργείο Εσωτερικών. 

Για την κλήρωση συντάσσεται πρακτικό που υπογράφε¬ 
ται από τον Πρεσβευτή ή τον Πρόξενο και τον κατά βαθμό 
αμέσως επόμενο στην ιεραρχία του προσωπικού της Πρε¬ 
σβείας ή του Προξενείου. 

5. Όλα τα κληρωθέντα μέλη των Εφορευτικών Επιτρο¬ 
πών ειδοποιούνται για το διορισμό τους δύο (2) τουλάχι¬ 
στον ημέρες πριν από την ημέρα ψηφοφορίας και υποχρε- 
ούνται να εκτελούν τα καθήκοντά τους χωρίς καμιά αντιμι¬ 
σθία ή αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Απριλίου 1994 

01 ΥΠΟΥΡΓΟΙ 

ΕΞΩΤΕΡΙΚΩΝ ΕΣΩΤΕΡΙΚΩΝ 

ΚΑΡ. ΠΑΠΟΥΛΙΑΣ Α. ΤΣΟΧΑΤΖΟΠΟΥΛΟΣ 

-- 4 - 

Αριθ. Φ. 34727/5347/94 (2) 

Πολιτογράφηση ομογενούς αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ. 34727/5347/94/28.4.1994 απόφαση 
του Υπουργού Εσωτερικών έγινε δεκτή η από 15.4.93 αί¬ 
τηση πολιτογράφησης του ομογενούς αλλοδαπού ΔΑ- 
ΣΚΑΛΑΚΗ ΔΗΜΗΤΡΙΟΥ - ΓΕΩΡΓΙΟΥ του Νικολάου για 
απόκτηση της Ελληνικής Ιθαγένειας. 

Αθήνα, 28 Απριλίου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

- ♦ - 

Αρι θ. Φ. 36171/7203 (3) 

Πολιτογράφηση ομογενούς αλλοδαπού. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ. 36171/7203/26.4.1994 απόφαση του 
Υπουργού Εσωτερικών έγινε δεκτή η από 5.1.94 αίτηση 
πολιτογράφησης της ομογενούς αλλοδαπού ΧΑΤΖΟΥΔΗ 
ΕΙΡΗΝΗΣ συζ. ΓΕΩΡΓΙΟΥ το γένος ΔΗΜΗΤΡΙΟΥ ΔΙ¬ 
ΚΑΙΟΥ για απόκτηση της Ελληνικής Ιθαγένειας. 

Αθήνα, 26 Απριλίου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

-♦-- 

Αριθ. Φ . 9242/3426 κ.ά. (4) 

Πολιτογράφηση αλλογενών αλλοδαπών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Με την αριθ. Φ. 9242/3426/26.4.1994 απόφαση του 
Υπουργού Εσωτερικών έγινε δεκτή η από 13.3.90 αίτηση 
πολιτογράφησης του αλλογενούς αλλοδαπού ΑΛ - ΣΑΧΙΔ 
ΑΜΠΝΤΕΛ ΡΑΧΜΑΝ του ΑΜΠΝΤΕΛ - ΜΑΣΙΧ για από¬ 
κτηση της Ελληνικής Ιθαγένειας. 

Με την αριθ. Φ. 13560/8278/26.4.1994 απόφαση του 
Υπουργού Εσωτερικών έγινε δεκτή η από 19.7.90 αίτηση 


πολιτογράφησης του αλλογενούς αλλοδαπού ΓΚΕΟΡΓΚΙ 
ΠΟΜΑΣΚΙ του Νίνο για απόκτηση της Ελληνικής Ιθαγέ¬ 
νειας. 

Με την αριθ. Φ. 22331/5328/26.4.1994 απόφαση του 
Υπουργού Εσωτερικών έγινε δεκτή η από 8.12.88 αίτηση 
πολιτογράφησης του αλλογενούς αλλοδαπού ΚΙΝ - 
ΧΟΝΓΚ ΛΑΙ του ΤΣΙ ΧΟΝΓΚ για απόκτηση της Ελληνικής 
Ιθαγένειας. 

Με την αριθ. Φ. 28412/3018/26.4.1994 απόφαση του 
Υπουργού Εσωτερικών έγινε δεκτή η από 28.2.89 αίτηση 
πολιτογράφησης της αλλογενούς αλλοδαπής ΠΑΠΑΠΟ- 
ΣΤΟΛΟΥ ΝΤΙΑΝΑΣ συζ. Γεωργίου για απόκτηση της Ελ¬ 
ληνικής Ιθαγένειας. 

Με την αριθ. Φ. 30376/23506/93/26.4.1994 απόφαση 
του Υπουργού Εσωτερικών έγινε δεκτή η από 5.3.93 αί¬ 
τηση πολιτογράφησης της αλλογενούς αλλοδαπής ΚΑ- 
ΣΠΑΡΙΑΝ ΡΙΠΣΙΜΕ - ΡΟΖΑ Χα Αρουτιούν για απόκτηση 
της Ελληνικής Ιθαγένειας. 

Με την αριθ. Φ. 36956/7991/26.4.1994 απόφαση του 
Υπουργού Εσωτερικών έγινε δεκτή η από 21.7.88 αίτηση 
πολιτογράφησης του αλλογενούς αλλοδαπού ΧΟΥΡΙ ΑΛ- 
ΦΡΕΝΤ του ΑΓΙΟΥΜΠ για απόκτηση της Ελληνικής Ιθαγέ¬ 
νειας. 

Αθήνα, 26 Απριλίου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 
-+- 

Αριθ. 2027813/3178/0022 (5) 

Αναπροσαρμογή της αποζημίωσης των ιδιωτών μελών των 
συλλογικών οργάνων του Οργανισμού Εργατικής 
Εστίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις: 

α) Του άρθρου 29/Α του Ν. 1558/85 «Κυβέρνηση και 
Κυβερνητικά Όργανα» (ΦΕΚ 137/Α/26.7.85) που προ¬ 
στέθηκε με το άρθρο 27 του Ν. 2081/92 (ΦΕΚ 154/Α/ 
92 ). 

β) Του Π.Δ. 368/89 «Οργανισμός Υπουργείου Εργα¬ 
σίας» (ΦΕΚ 163/Α/89) όπως τροποποιήθηκε και συμπλη¬ 
ρώθηκε με το Π.Δ. 436/91 (ΦΕΚ 159/Α/91) και Π.Δ. 
293/92 (ΦΕΚ 149/Α/92). 

γ) Της παρ. 2 του άρθρου μόνου του Π.Δ. 492/84 «Πε¬ 
ριορισμός συναρμοδιοτήτων κατά την έκδοση διοικητικών 
πράξεων σε αντικείμενα αρμοδιότητας Υπουργείου Προε¬ 
δρίας της Κυβέρνησης και λοιπών Υπουργείων». 

δ) Του άρθρου 18 του Ν. 1505/84 «Αναδιάρθρωση μι¬ 
σθολογίου προσωπικού της Δημόσιας Διοίκησης και άλλες 
συναφείς διατάξεις», όπως τροποποιήθηκε με την παρ. 1 
του άρθρου 8 του Ν. 1810/88 (ΦΕΚ 223/Α/5.10.88). 

ε) Του Ν. 678/77 «Περί τροποποιήσεως και συμπληρώ- 
σεως των διατάξεων περί Οργανισμού Εργατικής Εστίας 
και άλλων τινών διατάξεων». 

στ) Του Ν. 849/78 περί παροχής κινήτρων διά την ενί¬ 
σχυση της περιφερειακής και οικονομικής ανάπτυξης της 
χώρας (ΦΕΚ 232/Α/93), όπως συμπληρώθηκε με το άρ¬ 
θρο 8 του Ν. 2129/93 (ΦΕΚ 57/Α/93). 

ζ) Του Π.Δ. 95/93 «Καθορισμός αρμοδιοτήτων που δια¬ 
τηρούνται από τον Υπουργό Εργασίας» (ΦΕΚ 40/Α/93). 

2. Την απόφαση αριθ. 2027332/3206/0022/1.7.93 
του Υφυπουργού Οικονομικών «Αναπροσαρμογή ποσού 
αποζημίωσης μελών συλλογικών οργάνων» (ΦΕΚ 422/Β/ 
93). 

3. Την Κ.Υ.Α. 80386/90 «Περιορισμός των υπογραφών 
στα διοικητικά έγγραφα». 

4. Το γεγονός ότι από την απόφαση αυτή προκαλείται 
δαπάνη σε βάρος του Προϋπολογισμού του Οργανισμού 
Εργατικής Εστίας ύψους 2.366.000 δρχ. περίπου για το 
τρέχον οικ. έτος και για καθένα από τα επόμενα οικ. έτη. Η 
δαπάνη θα καλυφθεί από την πίστωση που έχει εγγράφει 
στον ΚΑΕ 0264 «Αποζημίωση για συμμετοχή σε συμβού¬ 
λια ή επιτροπές του υπό έγκριση προϋπολογισμού του 
Ο.Ε.Ε. οικ. έτους 1994». 

5. Τα έγγραφα αριθ. 65568/1878/23.11.93 και 18889/ 
6.12.93 του Ο.Ε.Ε., αποφασίζουμε: 

1. Αυξάνουμε την αποζημίωση των ιδιωτών μελών των 
συλλογικών οργάνων που έχουν καθορισθεί με την υπ’ 
αριθ. 44379/7853/13.5.85 απόφασή μας που λειτουρ¬ 
γούν στον Οργανισμό Εργατικής Εστίας σε 4.500 δρχ. 
κατά συνεδρίαση ανεξάρτητα από τον χρόνο πραγματο¬ 
ποίησής της. 

2. Ο αριθμός των κατά μήνα συνεδριάσεων των ανω¬ 
τέρω συλλογικών οργάνων παραμένει ο ίδιος όπως είχε 
καθορισθεί με την Κ.Υ.Α. 44379/7853/13.5.85. 

3. Η απόφαση αυτή ισχύει από 1.1.94. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

ΑΛ. ΠΑΠΑΔΟΠΟΥΛΟΣ ΕΥΑΓΓ. ΓΙΑΝΝΟΠΟΥΛΟΣ 

-♦- 

Αριθ. οικ. 2028036/3199/0022 (6) 

Καθορισμός αριθμού συνεδριάσεων των Τοπικών Εφο¬ 
ρευτικών Επιτροπών και της Κεντρικής Εφορευτικής 

Επιτροπής για την ανάδειξη αιρετής Διοίκησης του 

Τ.Ε.Β.Ε. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 3 του Ν. 1160/81. 

2. Την παρ. 3 του άρθρου 20 του Ν. 1539/85 (Α' 64). 

3. Την 2011206/629/0022/92 (Β’ 104) Κοινή Υπουρ¬ 
γική Απόφαση. 

4. Το άρθρο 5 του Ν. 655/77 όπως τροποποιήθηκε με 
το άρθρο 11 του Ν. 2163/93. 

5. Το άρθρο 27 του Ν. 2081 /92 (Α’ 154) και το γεγονός 
ότι η δαπάνη η οποία θα προκύψει ανέρχεται στο ποσό 
των 5.830.000 δρχ. και θα βαρύνει τον προϋπολογισμό 
του ΤΕΒΕ, στον οποίο έχει εγγράφει πίστωση, ύψους 
90.000.000 δρχ. στον ΚΑΕ 0264. 

6. Τις 697/93 και 54/94 αποφάσεις του Δ.Σ. του ΤΕΒΕ. 

7. Την 2024/26.10.93 (13.833) Κ. Απόφαση «Ανάθεση 
αρμοδιοτήτων στον Υφυπουργό Υγείας, Πρόνοιας και 
Κοιν. Ασφαλίσεων Φ. Ιωαννίδη», αποφασίζουμε: 

Α. Καθορίζουμε τον αριθμό των συνεδριάσεων των Το¬ 
πικών Εφορευτικών Επιτροπών, για την εκλογή των αιρε¬ 


τών εκλεκτόρων, κατά τη διαδικασία εκλογής αιρετής 
Διοίκησης του ΤΕΒΕ, σε τέσσερις (4) συνεδριάσεις για 
κάθε Επιτροπή κατ’ ανώτατο όριο και της Κεντρικής Εφο¬ 
ρευτικής Επιτροπής, για την ανάδειξη των έξι ασφαλισμέ¬ 
νων μελών του Δ.Σ. του ΤΕΒΕ και του Διοικητού του σε 
τριάντα (30) συνεδριάσεις κατ’ ανώτατο όριο. 

Β. Στους Προέδρους, τα μέλη και τους γραμματείς των 
Επιτροπών αυτών, καταβάλλεται αποζημίωση, ίση με αυτή 
που ορίζεται από την 2011206/629/92/0022 Κοινή 
Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1994 

ΟΙ ΥΠΟΥΡΓΟΙ 

Ο ΥΦΥΠ. ΥΓΕΙΑΣ, ΠΡΟΝΟΙΑΣ 
ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ Φ. ΙΩΑΝΝίΔΗΣ 

-♦- 

Αριθ. 2022421/2647/0022 (7) 

Αύξηση του αριθμού των κατά μήνα συνεδριάσεων του 
Δ.Σ. του Ταμείου Επικουρικής Ασφαλίσεως Υπαλλή¬ 
λων Εμπορίου Τροφίμων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1160/ 
81. 

2. Τις διατάξεις της παρ. 5 του άρθρου 4 του Ν. 
2026/92 (Α’ 43). 

3. Τις διατάξεις της παρ. 3 του άρθρου 20 του Ν. 
1539/85 (Α’ 64). 

4. Την 63273/3104/30.6.78 (ΦΕΚ 589/30.6.70 τ.^') 
ΚΥΑ. 

5. Το άρθρο 27 του Ν. 2081 /92 (Α’ 154) και το γεγονός 
ότι η δαπάνη η οποία θα προκύψει από την αύξηση του 
αριθμού των συνεδριάσεων ανέρχεται στο ποσό των 
792.000 δρχ. ετησίως και θα βαρύνει τον προϋπολογισμό 
του ταμείου, στον ΚΑΕ 0264 στο οποίο για το οικονομικό 
έτος 1994 θα γίνει σχετική τροποποίηση για την κάλυψή 
της. 

6. Την 7/2/18.3.94 απόφαση του Δ.Σ. του ταμείου, που 
υποβλήθηκε με το 445/29.3.1994 έγγραφό του, με την 
οποία προτείνεται η αύξηση των κατά μήνα αμειβομένων 
συνεδριάσεων, επειδή οι αποφάσεις συνταξιοδότησης με 
βάση τις καταστατικές διατάξεις του ταμείου εκδίδονται 
από το Δ.Σ., οπότε διαπιστώνεται δυσκολία στην ταχύτερη 
απονομή των συντάξεων ιδιαίτερα τον τελευταίο καιρό 
που έχει αυξηθεί ο αριθμός των αιτήσεων συνταξισδότη- 
σης, με συνέπεια να δημιουργείται δυσαρέσκεια στους 
αναμένοντες τη συνταξιοδότηση. 

7. Την 2024/26.10.93 (Β’ 833) κοινή απόφαση «Ανά¬ 
θεση αρμοδιοτήτων στον Υφυπουργό Υγείας, Πρόνοιας 
και Κοιν. Ασφαλίσεων Φοίβο Ιωαννίδη», αποφασίζουμε: 

Αυξάνουμε τον αριθμό των κατά μήνα συνεδριάσεων 
του Δ.Σ. του Ταμείου Επικουρικής Ασφαλίσεως υπαλλή¬ 
λων Εμπορίου Τροφίμων από τρεις (3) σε τέσσερις (4). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1994 

ΟΙ ΥΠΟΥΡΓΟΙ 

Ο ΥΦΥΠ. ΥΓΕΙΑΣ, ΠΡΟΝΟΙΑΣ 

ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ ΦΟΙΒΟΣ ΙΩΑΝΝΙΔΗΣ 

-♦- 

Αριθ. 2013655/1519/0022 (8) 

Αύξηση του αριθμού των κατά μήνα συνεδριάσεων του 

Δ.Σ. του Ταμείου Επικουρικής Ασφαλίσεως Προν. και 

Κοινής Διανομής Πωλητών Βενζίνης. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ, ΠΡΟΝΟΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 3 του Ν. 1160/ 
81. 

2. Τις διατάξεις της παρ. 5 του άρθρου 4 του Ν. 
2026/92 (Α’ 43). 

3. Τις διατάξεις της παρ. 3 του άρθρου 20 του Ν. 
1 539/85 (Α’ 64). 

4. Την 63273/3104/30.6.78 (ΦΕΚ 589/30.6.78 τ.Β’) 
κοινή απόφαση. 

5. Το άρθρο 27 του Ν. 2081 /92 (Α’ 154) και το γεγονός 
ότι η δαπάνη η οποία θα προκύψει από την αύξηση του 
αριθμού των συνεδριάσεων ανέρχεται στο ποσό των 
792.000 δρχ. ετησίως και θα βαρύνει τον προϋπολογισμό 
του ταμείου, στον ΚΑΕ 0264 στο οποίο για το οικονομικό 
έτος 1994 θα γίνει σχετική τροποποίηση για την κάλυψή 
της, όπου υπάρχουν διαθέσιμες πιστώσεις για το σκοπό 
αυτό ύψους 2.376.000 δρχ. 

6. Την 4/14.2.1994 απόφαση του Δ.Σ. του ταμείου, που 
υποβλήθηκε με το 224/16.2.1994 έγγραφό του, με την 
οποία προτείνεται η αύξηση των κατά μήνα αμειβομένων 
συνεδριάσεων, επειδή με τον Ν. 794/78 συνεστήθη κλά¬ 
δος επικουρικής ασφάλισης και από το 1983 το ταμείο άρ¬ 
χισε να χορηγεί συντάξεις στους ασφαλισμένους του, ο δε 
αριθμός των ασφαλισμένων που εξέρχονται κατ’ έτος 
διαρκώς αυξάνει, με αποτέλεσμα το Δ.Σ. να καλείται να 
επιλύσει σοβαρά και πολλά θέματα και ο περιορισμένος 
αριθμός των συνεδριάσεων, να προκαλεί καθυστέρηση 
στη λήψη των σχετικών αποφάσεων. 

7. Την 2024/26.10.93 (Β’ 833) κοινή απόφαση «Ανά¬ 
θεση αρμοδιοτήτων στον Υφυπουργό Υγείας, Πρόνοιας 
και Κοιν. Ασφαλίσεων Φοίβο Ιωαννίδη», αποφασίζουμε: 

Αυξάνουμε τον αριθμό των κατά μήνα συνεδριάσεων 
του Δ.Σ. του Ταμείου Επικουρικής Ασφαλίσεως Προνοίας 
και Κοινής Διανομής Πωλητών Βενζίνης από τρεις (3) σε 
τέσσερις (4). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1994 

ΟΙ ΥΠΟΥΡΓΟΙ 

Ο ΥΦΥΠ. ΥΓΕΙΑΣ, ΠΡΟΝΟΙΑΣ 
ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

ΑΛ. ΠΑΠΑΔΟΠΟΥΛΟΣ Φ. ΙΩΑΝΝΙΔΗΣ 


Αριθ. 2024715/2844/0022 (9) 

Καθορισμός μηνιαίας αποζημίωσης των μελών της Επι¬ 
τροπής Δ/σης του ΕΑΚΑΝ Αγ. Κοσμά. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Α.Ν. 397/68 «περί επανασυστά- 
σεως της Γεν. Γραμματείας Αθλητισμού και των αρμοδιο¬ 
τήτων αυτής». 

2. Τις διατάξεις του άρθρου 6 του Ν. 423/76 «περί Γυ¬ 
μναστηρίων κ.λπ.) όπως τροποποιήθηκε με το άρθρο 3 
του Ν. 665/77 «περί εξωσχολικού Αθλητισμού κ.λπ.). 

3. Το Ν. 1558/85 «Κυβέρνηση και Κυβερνητικά Όρ¬ 
γανα». 

4. Την 39398/23.11.93 απόφαση του Υφυπουργού Πο¬ 
λιτισμού «Ανασυγκρότηση μελών επιτροπής Δ/σης του 
ΕΑΚΝ Αγ. Κοσμά». 

5. Την ηυξημένη αθλητική κίνηση του ανωτέρω Αθλητι¬ 
κού Κέντρου και την από αυτόν τον λόγο απαιτούμενη πα¬ 
ρουσία της Επιτροπής Διοίκησης στο χώρο του Κέντρου, 
σε συνδιασμό με την απόφαση που χωρίζει το Αθλητικό 
Κέντρο από την πρωτεύουσα. 

6. Την υπ' αρ. 54567/22.10.93 (ΦΕΚ 830/Β/22.10.93) 
Κοινή Απόφαση Πρωθυπουργού και Υπουργού Πολιτισμού 
«Ανάθεση αρμοδιοτήτων στον Υφυπουργό Πολιτισμού Γ. 
Λιάνη». 

7. Σύμφωνα με το άρθρο 27 του Νόμου 2081/1992 
(ΦΕΚ Α’ 154/10.9.92), με το-οποίο προστέθηκε νέο άρ¬ 
θρο 29Α στο Νόμο 1558/1985, η δαπάνη η οποία προκα- 
λείται ανέρχεται ετησίως στο ποσό των 5.760.000 δρχ. 
που έχει προβλεφθεί στον προϋπολογισμό του ΕΑΚΝ Αγ. 
Κοσμά έτους 1994 στον ΚΑ 0264, αποφασίζουμε: 

Καθορίζουμε μηνιαία αποζημίωση στα μέλη της Επιτρο¬ 
πής Δ/σης του ΕΑΚΝ Αγ. Κοσμά ως εξής: α) 120.000 
δραχμές για τον Πρόεδρο και β) 60.000 δραχμές για τα 
λοιπά μέλη. 

Η απόφαση αυτή ισχύει από την ημερομηνία δημοσίευ¬ 
σής της στην Εφημερίδα της Κυβέρνησης, η δε σχετική 
δαπάνη θα βαρύνει τον προϋπολογισμό του Νομικού αυ¬ 
τού Προσώπου. 

Από της ισχύος αυτής η αριθμ. 2078524/6955/0022/ 
12.12.91 απόφασή μας καταργείται. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αθήνα, 26 Απριλίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ ΠΟΛΙΤΙΣΜΟΥ 

ΑΛ. ΠΑΠΑΔΟΠΟΥΛΟΣ ΓΕΩΡΓΙΟΣ ΛΙΑΝΗΣ 

-♦- 

Αριθ. 2027827/3185/0022 (10) 

Αποζημίωση ομάδας εργασίας για τη μελέτη των λογαρια¬ 
σμών του Δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 105 παρ. 5 του Ν. 1892/90 
(ΦΕΚ 101Α/90) και 34 του Ν. 1914/90 (ΦΕΚ 178Α/ 
90). 

2. Τις διατάξεις του άρθρου 40 του Ν. 849/78 (ΦΕΚ 
232Α) όπως συμπληρώθηκε με το άρθρο 8 του Ν. 
2129/93 (ΦΕΚ 57Α). 

3. Την αριθ. 2018438/1971/0004/22.2.1994 από- 
φάση της Γενικής Γραμματέως του Υπ. Οικονομικών με 
την οποία συγκροτήθηκε ομάδα εργασίας για τη μελέτη 
των λογαρισμών του Δημοσίου. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προϋ¬ 
πολογισμού ύψους 3.600.000 δρχ. για το 1994, που θα 
καλυφθεί από τις εγγεγραμμένες πιστώσεις του ειδ. φο¬ 
ρέα 23-240 ΚΑΕ 0515, οι οποίες επαρκούν, αποφασί¬ 
ζουμε: 

1. Ορίζουμε την κατά συνεδρίαση αποζημίωση του Προ¬ 
έδρου των μελών και του Γραμματέα της ομάδας εργα¬ 
σίας, που συγκροτήθηκε με την αριθ. 2018438/1971/ 
0004/22.2.1994 απόφαση της Γενικής Γραμματέως του 
Υπ. Οικονομικών, σε έξι χιλιάδες (6.000) δραχμές, με 
ανώτατο αριθμό συνεδριάσεων σε τέσσερις (4) το μήνα. 

2. Οι κατά τα ανωτέρω συνεδριάσεις θα γίνονται εκτός 
του κανονικού ωραρίου εργασίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Απριλίου 1994 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. 2025114/3295/Α0024 (11) 

Ανάθεση της διαχείρισης του Κρατικού Βρεφονηπιακού 

Σταθμού Περάματος στην Τράπεζα της Ελλάδας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του από 20.1.1932 Π .Δ/τος «Διαχείριση 
νομικών προσώπων, από την Τράπεζα της Ελλάδας». 

2. Το από 7.10.1958 Β.Δ/γμα (ΦΕΚ Α 175/ 
24.10.1958) «Τροποποίηση του από 20.1.1932 Π.Δ/ 
τος». 

3. Το Π.Δ/γμα αριθ. 496/1974 «Περί λογιστικού 
Ν.Π.Δ.Δ.». 

4. Την απόφαση του Υπουργού Οικονομικών 2086120/ 
10372/13.1.92 με την οποία ανατέθηκε η ταμειακή δια¬ 
χείριση του Κρατικού Βρεφονηπιακού Σταθμού Περάμα¬ 
τος στην Τράπεζα Ελλάδος (Υπ/μα Πειραιά). 

5. Την απόφαση του Υπουργού Οικονομικών αριθ. 
2009307/1434/28.2.94 περί μεταφοράς της ταμειακής 
διαχειρίσεως του Κρατικού Βρεφονηπιακού Σταθμού Πε¬ 
ράματος στην Εμπορική Τράπεζα της Ελλάδος (Υπ/μα 
Πειραιά 100). 

6. Το έγγραφο της Τράπεζας της Ελλάδας αριθ. 10396/ 
13.4.94 με το οποίο ζητεί και πάλι την ανάθεση της Τα¬ 
μειακής διαχείρισης του Κρατικού Βρεφονηπιακού Σταθ¬ 
μού Περάματος στην Τράπεζα Ελλάδος (Υπ/μα Πειραιά), 
καθώς και το από 10.3.94 απόσπασμα Πρακτικού της 6ης 
Συνεδρίασης του Δ.Σ. του Βρεφονηπιακού Σταθμού Πε¬ 
ράματος. 

7. Την απόφαση του Υπουργού των Οικονομικών αριθ. 

1092170/1378/0006/15.10.91 (ΦΕΚ 

846/τ. Β/15.10.1991) «Μεταβίβαση της εξουσίας να υπο¬ 
γράφουν με εντολή Υπουργού στο Γενικό Γραμματέα, 
Γεν. Διευθυντή, στους Προϊσταμένους Δ/νσεων, Τμημά¬ 
των κ.λπ.». 

8. Το γεγονός ότι με την απόφαση αυτή δεν προκαλείται 
δαπάνη σε βάρος του προϋπολογισμού του Κρατικού Βρε¬ 
φονηπιακού Σταθμού Περάματος αλλά επιλύονται θέματα 


διαδικαστικά, αποφασίζουμε: 

Η ταμειακή διαχείριση του Κρατικού Βρεφονηπιακού 
Σταθμού Περάματος ν’ ασκείται από την Τράπεζα της Ελ¬ 
λάδας, σύμφωνα με τις διατάξεις του από 20.1.1932 Π.Δ/ 
τος «Διαχείριση νομικών προσώπων από την Τράπεζα της 
Ελλάδας» όπως αυτό τροποποιήθηκε με το από 
7.10.1958 Β.Δ/γμα. 

Το ανωτέρω Νομικό Πρόσωπο θα εξυπηρετείται από 
την Τράπεζα Ελλάδος (Υποκατάστημα Πειραιά). 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 27 Απριλίου 1994 

Με εντολή Υπουργού 
Ο Διευθυντής κ.α. 

Α. ΣΑΓΟΣ 

-♦- 

Αριθ. 335 (12) 

Απαγόρευση κυνηγίου στην περιοχή Δήμου Λεωνιδίου Ν. 

Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 
Έχοντας υπόψη: 

1. Τις διατάξεις του άρθρου 258 παρ. 5 Ν.Δ. 86/68 
«Περί Δασικού Κώδικα» που προστέθηκαν με τις διατάξεις 
του άρθρου 7 Ν. 177/75. 

2. Την αριθ. 1327/17.6.1993 θετική εισήγηση του Δα¬ 
σαρχείου Κυνουρίας, καθώς και τη σύμφωνη γνώμη του 
Κυνηγετικού Συλλόγου Λεωνιδίου. 

3. Το Π.Δ. 94/1993 ΦΕΚ 40 τ.Α’ «Περί καθορισμού αρ¬ 
μοδιοτήτων που διατηρούνται από τον Υπουργό Γεωργίας 
κ.λπ., αποφασίζουμε: 

Απαγορεύουμε το κυνήγι όλων των θηραμάτων για πέ¬ 
ντε (5) χρόνια από 1.8.194 μέχρι 31.7.1999 σε έκταση 
11.000 στρεμμάτων, στις θέσεις Αγιος Αθανάσιος, Μά¬ 
κρος, Λυγκέικη Ράχη, Παλιόκαστρο κ.λπ. περιοχή Δήμου 
Λεωνιδίου και κοινότητας Τσιταλίων τα όρια της οποίας 
έχουν ως εξής: 

Αρχίζουν από τον αμαξιτό δρόμο Λεωνιδίου - Τσιταλίων 
στη θέση γεφύρι Αγ. Αθανασίου, ανεβαίνουν ευθεία στο 
εξωκκλήσι Αγιος Αθανάσιος, ακολουθούν το αντέρισμα 
προς Αγιο Λεωνίδα και Πλάκα Λεωνιδίου, στρέφουν Νότια 
ακολουθώντας τον αιγιαλό μέχρι τη θέση Πελιοροπάτι, 
όπου αρχίζουν τα αγροκτήματα, κατευθύνονται Νοτιοδυ¬ 
τικά ακολουθώντας τη νοητή διαχωριστική γραμμή αγρο¬ 
κτημάτων και δασικών εκτάσεων των θέσεων Παλιορο- 
πάτι, Κέντρο, Πλάτανος, Μανδρίτσα όπου συναντούν τον 
Επαρχιακό δρόμο Λεωνιδίου - Πελετών, τον οποίο ακο¬ 
λουθούν μέχρι τον οικισμό Πυργούδι. 

Στη συνέχεια ακολουθούν τον αμαξιτό δρόμο προς Τσι- 
τάλια και Λεωνίδιο μέχρι το γεφύρι Αγιος Αθανάσιος όπου 
άρχισαν. 

Το Δασαρχείο Κυνουρίας παρακαλείται για την έκδοση 
της σχετικής Δασικής Απαγορευτικής Διάταξης Θήρας. 

Η απόφαση αυτή να δημοσιευθεί στην Εφημερίδα της 
Κυβερνήσεως άρθρο 258 Ν.Δ. 86/69 που προστέθηκε με 
το άρθρο 7 Ν. 177/75 και θα ισχύσει από τον Κυνηγετικό 
χρόνο 1994 - 1995. 

Τρίπολη, 22 Απριλίου 1994 
Ο Νομάρχης 

ΑΝΑΣΤΑΣΙΟΣ ΧΩΡΕΜΗΣ 

Αριθ. 7354 (13) 

Τροποποίηση της συστατικής πράξης ενιαίας Σχολικής 

Επιτροπής Πρωτοβάθμιας Εκπαίδευσης Δημοτικού 

Σχολείου και Νηπιαγωγείου Κοινότητας Κάριανης Ν. 

Καβάλας. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του άρθρου 187 του Δημοτικού και Κοι¬ 
νοτικού Κώδικα (Π.Δ. 323/89) όπως τροποποιήθηκαν με 
το άρθρο 11 του Ν. 2130/93. 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις» 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/92. 

3. Τις διατάξεις του άρθρου 27 του Ν. 2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

4. Τις διατάξεις της παρ. 8 του άρθρου 8 του Ν. 
2158/93 «Εκσυγχρονισμός του Ιδρύματος Κρατικών Υπο¬ 
τροφιών (Ι.ΚΎ.) και άλλες διατάξεις». 

5. Τη 4955/20.3.91 απόφασή μας περί σύστασης 
ενιαίας σχολικής Επιτροπής Δημοτικού Σχολείου και Νη¬ 
πιαγωγείου Κοιν/τας Κάριανης. 

6. Την 26/94 απόφαση του Κοινοτικού Συμβουλίου Κά¬ 
ριανης, αποφασίζουμε: 

Τροποποιούμε την 4955/20.3.91 απόφασή μας που 
δημοσιεύθηκε στο 411/14.6.91 ΦΕΚ τ.Β' ως προς την 
παράγραφο 3 ως εξής: 

Το Νομικό Πρόσωπο διοικείται από 5/μελές Διοικητικό 
Συμβούλιο αποτελούμενο από: 

α) Τον εκάστοτε αντιπρόεδρο της Κοινότητας. 

β) Τους εκάστοτε Διευθυντές του 2/θέσιου Δημοτικού 
Σχολείου και Νηπιαγωγείου. 

γ) Τους εκάστοτε Προέδρους των Συλλόγων γονέων και 
Κηδεμόνων του Δημοτικού Σχολείου και Νηπιαγωγείου. 

Ως Πρόεδρος του Ν.Π. της Σχολικής Επιτροπής ορίζεται 
ο αρχαιότερος Διευθυντής των ανωτέρω σχολείων. 

Κατά τα λοιπά ισχύει όπως έχει η 4955/20.3.91 από¬ 
φασή μας που δημοσιεύθηκε στο 411 /14.6.91 ΦΕΚ τ.Β’. 

Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού της Κοινότητας 
Κάριανης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 18 Απριλίου 1994 

Ο Νομάρχης 
ΠΑΣΧ. ΜΠΡΟΦΙΔΗΣ 

-♦- 

Αριθ. 1459 (14) 

Χορήγηση άδειας ασκήσεως επαγγέλματος Κοινωνικής 
Λειτουργού στη Θεοφάνιά Λαγουδάρη. 

Ο ΝΟΜΑΡΧΗΣ ΚΑΒΑΛΑΣ 

Με την 785/12.4.1994 απόφαση του Νομάρχη Καβά¬ 


λας έχει χορηγηθεί στην Λαγουδάρη Θεοφάνιά του Αθα¬ 
νασίου, κατοίκου Καβάλας, άδεια ασκήσεως επαγγέλμα¬ 
τος Κοινωνικού Λειτουργού. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Καβάλα, 20 Απριλίου 1994 
Με εντολή Νομάρχη 
Ο Διευθυντής κ.α.α. 

Ζ. ΡΑΓΚΑΖΑ 

-♦- 

Αριθ. 8203 (15) 

Σύσταση ίδιου Νομικού Προσώπου στο Ν. Λάρισας με το 

όνομα «ΚΟΙΝΟΤΙΚΗ ΒΙΒΛΙΟΘΗΚΗ ΚΡΑΝΕΑΣ ΕΛΑΣ¬ 
ΣΟΝΑΣ». 

Ο ΝΟΜΑΡΧΗΣ ΛΑΡΙΣΑΣ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 
όπως συμπληρώθηκαν με τις διατάξεις του άρθρου 11 του 
Ν. 2130/1990. 

2. Τις διατάξεις του Π.Δ. 331 /1983 «Περί μεταβίβασης 
αρμοδιοτήτων στους Νομάρχες». 

3. Τις διατάξεις του άρθρου 27 του Ν. 2081/1992. 

4. Την αριθ. 14/1994 απόφαση του Κοινοτικού Συμβου¬ 
λίου Κρανέας Ελασσόνας «περί συστάσεως ίδιου Νομικού 
Προσώπου με την επωνυμία Κοινοτική Βιβλιοθήκη Κρα¬ 
νέας Ελασσόνας», αποφασίζουμε: 

1. Συστήνουμε ίδιο Νομικό Πρόσωπο με το όνομα «ΚΟΙ¬ 
ΝΟΤΙΚΗ ΒΙΒΛΙΟΘΗΚΗ ΚΡΑΝΕΑΣ ΕΛΑΣΣΟΝΑΣ». 

2. Σκοπός του Νομικού Προσώπου είναι η διαμόρφωση 
του ισογείου του Κοινοτικού Καταστήματος κατάλληλα, η 
εξεύρεση των απαραίτητων επίπλων, η προμήθεια, εξεύ¬ 
ρεση και διάθεση κατάλληλων βιβλίων (Εθνικού, θρη¬ 
σκευτικού, Κοινωνικού, Ηθικοπολιτιστικού, επαγγελματι¬ 
κού και επιστημονικού περιεχομένου), στους αιτούντες 
κατοίκους για την εξύψωση του πνευματικού επαγγελμα¬ 
τικού και βιοτικού επιπέδου αυτών. 

3. Πόροι του ανωτέρω Νομικού Προσώπου θα είναι: 

α) Η ετήσια επιχορήγηση της Κοινότητας με το ποσό του 

1 . 000.000 δραχμών. 

β) Οι πόσης φύσεως συνδρομές, εισφορές, δωρεές 
κ.λπ. 

4. Διοίκηση. 

Το συνιστώμενο Νομικό Πρόσωπο θα διοικείται από πε¬ 
νταμελές διοικητικό συμβούλιο αποτελούμενο από 
τους: 

α) Εκάστοτε Πρόεδρο της Κοινότητας, ως Πρόεδρος. 

β) Δύο Κοινοτικούς Συμβούλους και 

γ) Δύο δημότες. 

Τα μέλη υπό στοιχεία β και γ ορίζονται με απόφαση του 
Κοινοτικού Συμβουλίου. Το Διοικητικό Συμβούλιο εκλέγει 
ένα μέλος του ως Αντιπρόεδρο. 

5. Η θητεία του Διοικητικού Συμβουλίου ακολουθεί τη 
θητεία του Κοινοτικού Συμβουλίου και λήγει πάντοτε με 
την εγκατάσταση του νέου Διοικητικού Συμβουλίου. 

6. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε άλλης αρχής από τον Πρόεδρό του και 
όταν αυτός απουσιάζει από τον Αντιπρόεδρο. 

7. Με κανονισμό που ψηφίζεται από το Κοινοτικό Συμ¬ 
βούλιο ρυθμίζονται τα της οργάνωσης και λειτουργίας γε¬ 
νικά του Νομικού Προσώπου. 

8. Κάλυψη δαπάνης: 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού της Κοινότητας Κρα¬ 
νέας ύψους 1.000.000 δραχμών για το τρέχον οικονομικό 

έτος και 1.500.000 δραχμών περίπου για καθένα από τα 
επόμενα οικονομικά έτη. _ 

Για την ανωτέρω δαπάνη έχει εγγράφει πίστωση στον α/α 
προϋπολογισμό της Κοινότητας υπό Κ.Α. 212.3. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


ΠΙΝΑΚΑΣ ΝΑΥΛΩΝ ΟΧΗΜΑΤΩΝ 


ΓΡΑΜΜΗ 


ΕΠΙΒΑΤΙΚΑ ΕΠΙΒΑΤΙΚΑ ΦΟΡ 
ΚΑΤΗΓΟ ΚΑΤΗΓΟ ΤΗΓΑ 
ΡΙΑΣ Α' ΡΙΑΣ Β’ ΔΡΧ. 
ΜΗΚΟΣ ΜΗΚΟΣ ΚΑΤΑ 


Λάρισα, 19 Απριλίου 1994 
Ο Νομάρχης 

ΠΑΣΧ. ΙΩΑΝΝ. ΜΗΤΛΙΑΓΚΑΣ 
-♦- 

Αριθ. 1322/3/94 (16) 

Αναπροσαρμογή ναύλων επιβατών στις τοπικές γραμμές 
Νοτιοδυτικής Κρήτης. 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

α) Τις διατάξεις του άρθρου 178 παρ. 2 του Ν.Δ. 187/73 
«Περί Κ.Δ.Ν.Δ.». 

β) Το Π.Δ. 338/83 (ΦΕΚ 119/Α/8.9.83) «Μεταβίβαση 
αρμοδιοτήτων Υπουργού Εμπορικής Ναυτιλίας στους Νο¬ 
μάρχες ». 

γ) Την Διαταγή ΥΕΝ/ΔΘΣ Β 141742/4.94. 
δ) Την απόφασή μας 1322/1/93/18.2.93. 

ε) Το γεγονός ότι με την απόφαση αυτή δεν προκαλείται 
δαπάνη σε βάρος του Κρατικού Προϋπολογισμού, αποφα¬ 
σίζουμε: 

1. Αναπροσαρμόζουμε τους ναύλους των επιβατών των 
τοπικών γραμμών της περιοχής δικαιοδοσίας μας ως εξής: 

ΠΙΝΑΚΑΣ ΝΑΥΛΩΝ ΕΠΙΒΑΤΩΝ 


Α/Α ΓΡΑΜΜΗ ΚΑΘΑΡΟΣ ΑΠΟΣΤΑΣΗ 

ΝΑΥΛΟΣ ΣΕ ΜΙΛΙΑ 


1. ΧΩΡΑ ΣΦΑΚΙΩΝ-ΑΓ. ΡΟΥΜΕΛΗ 

1079 

9 

2. ΧΩΡΑ ΣΦΑΚΙΩΝ - ΛΟΤΡΟ 

320 

2,6 

3. ΛΟΥΤΡΟ - ΑΓ. ΡΟΥΜΕΛΗ 

603 

6,4 

4. ΠΑΛΑΙΟΧΩΡΑ - ΑΓ. ΡΟΥΜΕΛΗ 

1568 

14,8 

5. ΠΑΛΑΙΟΧΩΡΑ - ΣΟΥΠΑ 

696 

7 

6. ΣΟΥΓΙΑ - ΑΓ. ΡΟΥΜΕΛΗ 

696 

7 

7. ΧΩΡΑ ΣΦΑΚΙΩΝ - ΓΑΥΔΟΣ 

1910 

22 

8. ΠΑΛΑΙΟΧΩΡΑ - ΓΑΥΔΟΣ 

2240 

32 

9. ΣΟΥΓΙΑ - ΓΑΥΔΟΣ 

1904 

29 

10. ΑΓ. ΡΟΥΜΕΛΗ - ΓΑΥΔΟΣ 

1910 

25 

11. ΠΑΛΑΙΟΧΩΡΑ-ΕΛΑΦΟΝΗΣΟΣ 

915 

9 


2. Στους μόνιμους κατοίκους της νήσου ΓΑΥΔΟΥ παρέ¬ 
χεται έκπτωση 50% από τις πλοιοκτήτριες εταιρείες στις 
παραπάνω γραμμές. 

3. Αναπροσαρμόζουμε επίσης το ναύλο των οχημάτων 
των τοπικών γραμμών περιοχής μας ως εξής: 



ΜΕΧΡΙ 
4,25 μ. 

ΠΑΝΩ 
ΑΠΟ 4,25μ. 

ΤΡΕ 

Χ0Ν 

ΜΕΤΡΟ 

ΜΗΚΟΥΣ 

1. ΧΩΡΑ ΣΦΑΚΙΩΝ-ΑΓ. ΡΟΥΜΕΛΗ 

2638 

3287 

1036 

2. ΧΩΡΑ ΣΦΑΚΙΩΝ - ΛΟΥΤΡΟ 

874 

1095 

307 

3. ΛΟΥΤΡΟ - ΑΓ. ΡΟΥΜΕΛΗ 

1748 

2191 

729 

4. ΠΑΛΑΙΟΧΩΡΑ - ΑΓ. ΡΟΥΜΕΛΗ 

3733 

4832 

1705 

5. ΠΑΛΑΙΟΧΩΡΑ - ΣΟΥΓΙΑ 

1868 

2411 

853 

6. ΣΟΥΓΙΑ - ΑΓ. ΡΟΥΜΕΛΗ 

1868 

2411 

853 

7. ΧΩΡΑ ΣΦΑΚΙΩΝ - ΓΑΥΔΟΣ 

5024 

6577 

2416 

8. ΠΑΛΑΙΟΧΩΡΑ - ΓΑΥΔΟΣ 

5705 

7672 

3287 

9. ΣΟΥΓΙΑ - ΓΑΥΔΟΣ 

5705 

7672 

3287 

10. ΑΓ. ΡΟΥΜΕΛΗ - ΓΑΥΔΟΣ 

5024 

6577 

2416 


4. Οι ναύλοι των δικύκλων καθορίζονται ως εξής: 

α) Μέχρι 50 κυβικά: Ναύλος ίσος με το 5% του ναύλου 
των επιβατικών οχημάτων Α’ κατηγορίας. 

β) Από 51 μέχρι 250 κυβικά: Ναύλος ίσος με το 15% του 
ναύλου των επιβατικών οχημάτων Α’ κατηγορίας. 

γ) Από 251 κυβικά και πάνω: Ναύλος ίσος με το 20% του 
ναύλου των επιβατικών οχημάτων Α’ κατηγορίας. 

δ) Δύκυκλες μοτοσυκλέτες με καλάθι στα πλάγια κατα¬ 
βάλλουν διπλάσιο ναύλο. 

ε) Τα ποδήλατα δεν καταβάλλουν ναύλο. 

5. Για Λεωφορεία, Αυτοκινούμενα Τροχόσπιτα και Ρυ- 
μουλκούμενα Σκάφη Μήκους Μεγαλυτέρου των 5 μέ¬ 
τρων, ο υπολογισμός του ναύλου γίνεται με το τρέχον μέ¬ 
τρο των φορτηγών οχημάτων κατά 20%. 

Ο ναύλος ανά τρέχον μέτρο των κάτω των 5 μέτρων ρυ¬ 
μουλκουμένων οχημάτων, όπως στα γκαζιέρες, τροχό¬ 
σπιτα, λέμβοι κ.λπ. θα είναι ίσος προς το 25% του ναύλου 
επιβατικού οχήματος Α’ κατηγορίας. 

6. Μηχαμήματα: Ο υπολογισμός του ναύλου να γίνεται 
με βάση τα τρέχοντα μέτρα όπως παρακάτω: 

α) Κατηγορία που το βάρος τους ανά τρέχον μέτρο είναι 
μέχρι ένα (1) τόνο, καταβάλλουν ναύλο ανά τρέχον μέτρο 
το διπλάσιο του ναύλου φορτηγών οχημάτων. 

β) Κατηγορία που το βάρος ανά τρέχον μέτρο είναι μέχρι 
τρεις (3) τόνους, καταβάλλουν ναύλο ανά τρέχον μέτρο το 
τριπλάσιο του ναύλου φορτηγών οχημάτων. 

γ) Κατηγορία που το βάρος ανά τρέχον μέτρο είναι με¬ 
γαλύτερο των τριών (3) τόννων, καταβάλλουν ναύλο ανά 
τρέχον μέτρο το εξαπλάσιο του ναύλου φορτητών οχημά¬ 
των. 

7. Στις περιπτώσεις που το μήκος του φορτηγού έχει 
δεκαδικό αριθμό, εφόσον είναι μικρότερο των 50 εκατο¬ 
στών δεν θα καταβάλλεται ο ναύλος και εφόσον είναι με¬ 
γαλύτερος των 50 εκατοστών να καταβάλλεται ο ναύλος 
ίσος με ναύλο 50 εκατοστών. 

8. Στις προεξοχές φορτίων από τις πλευρές των φορτη¬ 
γών οχημάτων καθορίζεται ναύλος με ελεύθερη συμφωνία 
με ανώτερο όριο την προσαύξηση του ναύλου μέχρι 50% 
εφόσον η προεξοχή δεν υπερβαίνει το ένα (1) μέτρο και 
μέχρι το διπλάσιο του ναύλου στην περίπτωση που η προε¬ 
ξοχή υπερβαίνει το ένα (1) μέτρο. 

9. Στις τιμές ναύλων επιβατών και οχημάτων ισχύουν οι 

αντίστοιχες διατάξεις εκπτώσεων ή δωρεάν μεταφοράς 
που ισχύουν για τις κύριες και δευτερεύουσες δρομολο- 
γιακές γραμμές. 

10. Οι τιμές καθαρού ναύλου επιβατών και οχημάτων 
προσαυξάνονται με τα νόμιμα ποσοστά υπέρ Λιμενικού 
Ταμείου, ΝΑΤ και Φ.Π.Α. 

11. Ορίζουμε ημερομηνία έναρξης ισχύος της απόφα¬ 
σης από τη δημοσίευσή της στην Εφημερίδα της Κυβερ- 
νήσεως. 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Χανιά, 18 Απριλίου 1994 

Ο Νομάρχης 

ΤΗΛΕΜΑΧΟΣ ΑΓΓΕΛΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





